Јавна набавка редни број МВ/12/18

Питања и одговори

Питање:

**Предмет: молба за додатне информације или појашњења у вези са припремањем понуде у за јавну набавку добара: рачунарски материјал -тонери, редни број МВ/12/18**

 После анализе конкурсне документације за јавну набавку добара: рачунарски материјал -тонери, редни број МВ/12/18, Информатика а.д. Београд, Јеврејска 32, у својству потенцијалног понуђача доставља молбу за додатне информације:

На страни 8. конкурсне документације, захтева се ауторизација и то на следећи начин:

*Понуђач је дужан да у понуди достави важећу ауторизацију - потврду произвођача опреме или локалне канцеларије (представништва) произвођача опреме за коју се тонери набављају и овлашћеног дистрибутера којом се потврђује да су тонери које понуђач нуди, оригинални, произведени од произвођача опреме и одговарајући за опрему која се користи на тржишту Републике Србије*

*Ауторизација треба да гласи на име Министарства просвете, науке и технолошког развоја са означеним бројем и предметом јавне набавке*

**Молимо да нам одговорите да ли ћете као исправну прихватити понуду Понуђача који уместо важеће ауторизације произвођача опреме или локалне канцеларије (представништва) произвођача опреме и овлашћеног дистрибутера достави само ауторизацију  овлашћеног дистрибутера.**

 Сматрамо да на овај начин никако не би био доведен у питање квалитет испоручених добара (тонера), јер су управо дистрибутери одговорни за испоруке оригиналних тонера на територији Републике Србије и они дају гаранцију за опрему из свог дистрибутивног програма.

С друге стране, на овај начин Наручилац може да добије више понуда и тако омогући већу конкуренцију међу понуђачима.

 Унапред хвала на одговору.

Одговор:

Биће прихваћене понуде Понуђача који приложе ауторизацију овлашћеног дистрибутера, уз додатни доказ да је дистрибутер овлашћен у тренутку предаје понуде.